31997R2268
L 313/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 2268/97 НА КОМИСИЯТА
от 14 ноември 1997 година
за адаптиране на максималното годишно риболовно усилие за определени риболовни райони
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 2027/95 на Съвета от 15 юни 1995 г. относно създаване на система за управление на риболовното усилие по отношение на определени риболовни зони и ресурси на Общността (1), и по-специално второто тире на член 4 от него,
като има предвид, че второто тире на член 4 от Регламент (ЕО) № 2027/95 предвижда, че Комисията, по искане на държава-членка, предприема съответните мерки, така че въпросната държава-членка може да извърши риболов по нейните квоти в съответствие с член 6, параграф 2, алинея трета от Регламент (EО) № 685/95 на Съвета от 27 март 1995 г. относно управлението на риболовното усилие по отношение на определени риболовни зони и ресурси на Общността (2);
като има предвид, че Нидерландия е отправила искане до Комисията да коригира максималното годишно риболовно усилие, предоставено на нейните кораби по отношение на определени квоти, които са разпределени в изпълнение на Регламент (EО) № 390/97 на Съвета от 20 декември 1996 г. относно определяне на някои рибни запаси и групи на рибни запаси, общи допустими улови за 1997 г. и определени условия, при които може да се извършва риболов (3), последно изменен с Регламент (ЕО) № 1974/97 (4);
като има предвид, че настоящият регламент влиза незабавно в сила, за да позволи на Нидерландия да извършва риболов според своята квота;
като има предвид, че мерките, предвидени в настоящия регламент, са в съответствие със становището на Управителния комитет по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Максималното годишно риболовно усилие за Кралство Нидерландия по отношение на дънните риби посредством използване на буксирен риболовен уред, както е предвидено в приложение I към Регламент (ЕО) № 2027/95, се изменя съгласно установеното в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 ноември 1997 година.